Sota el paraigua del programa ‘El centre batega’, que ha posat en marxa la Regidoria de Cultura per a dinamitzar el centre històric, el proper 15 d’octubre començarà a rodar el projecte Sessió Continua, una aposta pel cinema i per alguns dels títols que han marcat la seua història. Aquesta nova iniciativa s’estrenarà amb una sessió on es projectarà una selecció dels millors curts que han passat pel Cicle de Curtmetratges Agustí Comes, que s’organitza a Vinaròs des de fa 14 anys. Es tracta del curt francés d’Au Sol (guanyador del premi del públic 2015), Aquí no pasa nada (mexicà, guanyador del premi del jurat 2015), La boda (d’Argentina, guanyador del premi del públic 2012), Diez minutos (guanyador del premi 2005) i La piñata (guanyador l’any 2010). El regidor de Cultura, Josep Barberà, i la secretària de la Fundació Caixa Vinaròs, Nati Romeu, han presentat conjuntament la primera sessió cinematogràfica del projecte Sessió Continua, un projecte que, segons ha explicat el regidor, «ens permetrà dinamitzar el centre de Benicarló a ni-